Turkiyadagi yo‘l-transport hodisasi oqibatida 23 kishi jarohat oldi

Turkiyaning Antalya provinsiyasida avtobus ishtirokidagi avariya oqibatida 23 kishi jarohat oldi. Avtobus harbiylarni olib ketayotgan edi, deb yozadi “Vesti”.

YTH 24-fevral kuni mahalliy vaqt bo‘yicha 22:30 da yuz berganligi ta’kidlanmoqda. Antalya provinsiyasidagi Kestel posyolkasi yaqinida haydovchi boshqaruvni yo‘qotgan, oqibatda avtobus ag‘darilib ketgan.
Avtobusdagi 22 harbiy va haydovchi jarohat olgan. Ular Antalya shifoxonasiga yotqizilgan. Shifokorlar jabrlanganlar ahvolini qoniqarli deb baholadi.